38628 Huya (uitspraak: huːˈjɑː), met die voorlopige naam 2000 EB173, is ’n trans-Neptunus-voorwerp in die Kuipergordel in die buitewyke van die Sonnestelsel. Huya is in Maart 2000 deur Ignacio Ferrín ontdek en is genoem na ’n Suid-Amerikaanse reëngod. Dit is ’n plutino, wat in ’n 2:3-resonansie met Neptunus is. Sy deursnee is sowat 406 km en dit is moontlik ’n dwergplaneet, hoewel dit nog nie deur die Internasionale Astronomiese Unie as een geklassifiseer is nie. Ontledings wys Huya het die vorm van ’n afgeplatte bol, met klein albedokolle. ’n Natuurlike satelliet is om Huya ontdek op beelde van die Hubble-ruimteteleskoop van 6 Mei 2012 en op 30 Junie – 1 Julie 2012 bevestig. Dit het ’n geraamde deursnee van 213±30 km en is sowat 1 800 km van Huya af. Sy voorlopige naam is S/2012 38628 Huya 1. "JPL Small-Body Database Browser: 38628 Huya (2000 EB173)" (2016-07-04 last obs.) (in Engels). Jet Propulsion Laboratory. Geargiveer vanaf die oorspronklike op 28 April 2020. Besoek op 28 September 2017.